b'\n_START_ARTICLE_\nAstronomisk passage\n_START_PARAGRAPH_\nDen astronomiske begivenhed, hvor to himmellegemer passerer hinanden set fra et bestemt punkt, kaldes en astronomisk passage. Eksempler er Merkurpassage og Venuspassage, hvor planeten passerer foran Solen._NEWLINE_Meget sj\xc3\xa6ldnere end Merkurpassage og Venuspassage er passage af en planet foran en anden planet. Den sidste planetpassage var d. 3. januar 1818, hvor Venus passerede foran Jupiter. Den n\xc3\xa6ste planetpassage vil ske d. 22. november 2065, hvor Venus igen vil passere foran Jupiter. P\xc3\xa5 grund af afstandene vil det v\xc3\xa6re en total form\xc3\xb8rkelse. Lige f\xc3\xb8r passagen vil Venus yderligere form\xc3\xb8rke Jupiters m\xc3\xa5ne Ganymedes.'